ΜΙΑ ΠΡΩΤΟΤΥΠH ΣΕΙΡΑ ΤΟΥ NETFLIX
Μετά από περισσότερο από έναν αιώνα εμφυλίου,
ο Τογιοτόμι Χιντεγιόσι έχει ενώσει την Ιαπωνία.
Οι αντίπαλοί του ορκίστηκαν πίστη ή έχουν καταστραφεί.
Παρά την ειρήνη που μόλις επικράτησε,
ο Χιντεγιόσι ονειρεύεται ένα τολμηρό και αλλόκοτο σχέδιο,
ώστε να γίνει ο πιο ισχυρός άντρας της Ασίας.
ΙΑΠΩΝΙΑ 1587
Η Ιαπωνία ήταν σε πόλεμο πολύ καιρό.
Πολλές γενιές ως τώρα γνώρισαν μόνο πολεμικές επιχειρήσεις.
Τα ποτάμια της Ιαπωνίας ήταν κόκκινα από αίμα.
Τα χωράφια ήταν γεμάτα από λίμνες αίματος.
Κι ο Χιντεγιόσι τελείωσε αυτόν τον εφιάλτη για την Ιαπωνία.
Είχε ενώσει τη χώρα,
είχε τελειώσει τον εμφύλιο…
ΜΑΪΚΛ ΟΣΛΙΝ ΙΣΤΟΡΙΚΟΣ
είχε δημιουργήσει μια σταθερή πολιτική ισορροπία,
αλλά έχεις μια κοινωνία γεμάτη σαμουράι και νταΐμιο που γνωρίζουν μόνο τον πόλεμο.
Το ερώτημα ήταν "Τι να κάνω με αυτήν την τεράστια πολεμική μηχανή
τώρα που δεν κάνει τίποτα;"
Αυτή η ανησυχία, λοιπόν, τροφοδοτεί τον ολοένα κι αυξανόμενο εγωισμό.
ΝΤΕΪΒΙΝΤ ΣΠΑΦΟΡΝΤ ΙΣΤΟΡΙΚΟΣ
Είναι ένας άντρας απ' το πουθενά,
που ανέβηκε στην κορυφή της εξουσίας στην Ιαπωνία
και θεωρεί ότι είναι αλάνθαστος.
Έτσι, του γεννιέται η ιδέα να κατακτήσει την Κίνα.
Η Κίνα ήταν για τους Ιάπωνες
ο θεμέλιος λίθος του πολιτισμού.
Συμβόλιζε το κέντρο του κόσμου
και πάντα περιφρονούσε τους Ιάπωνες,
οπότε αν κατακτούσες την Κίνα, θα γινόσουν ο σπουδαιότερος πολέμαρχος.
Ετοιμάστε τους άνδρες.
Κατά πολλούς τρόπους, η εισβολή του στην Κίνα
είναι η απόλυτη πράξη αυτοσεβασμού,
έτσι όπως σκεφτόμαστε τον Ναπολέοντα Βοναπάρτη
ή τον Μέγα Αλέξανδρο,
που έχτισαν αυτοκρατορίες για να μείνουν στην ιστορία.
ΑΪΖΑΚ ΜΕΓΙΕΡ ΙΣΤΟΡΙΚΟΣ
Είναι η ευκαιρία του να είναι ο άντρας που όχι μόνο ένωσε την Ιαπωνία,
αλλά μετέφερε το πολεμικό του λάβαρο και πέρα απ' τη θάλασσα.
Πολλοί ήταν αντίθετοι στα σχέδια του Χιντεγιόσι να εισβάλει στην Κίνα.
Μία ήταν η σύζυγός του, η Νένε.
ΛΑΙΔΗ ΝΕΝΕ
Ήταν εξαιρετικά έξυπνη.
Πολύ διορατική.
Ισχυρογνώμων,
και ήταν το πιο σημαντικό πρόσωπο στη ζωή του Χιντεγιόσι.
Περιελάμβανε τη Νένε σε κάθε απόφαση που έπαιρνε.
Εκείνη αντιστέκεται στην ιδέα της εισβολής.
"Είναι πολύ δύσκολο. Είναι πιθανό, αν αποτύχει,
να καταρρεύσουν όσα χτίσαμε στην Ιαπωνία".
Η Νένε προέβλεψε την καταστροφή λόγω της εισβολής.
Ανησυχούσε και προσπάθησε να σταματήσει τον Χιντεγιόσι.
ΤΟΜΟΚΟ ΚΙΤΑΓΚΑΒΑ ΙΣΤΟΡΙΚΟΣ
Ό,τι κι αν έλεγε η Νένε,
ο Χιντεγιόσι ήταν αποφασισμένος να προχωρήσει με τα σχέδιά του.
Κανείς δεν μπορούσε να σταματήσει τον Χιντεγιόσι.
Ο Χιντεγιόσι συνειδητοποιεί ότι για να φτάσει στην Κίνα,
πρέπει να προελάσει απ' την Κορέα.
Είναι ένας τεράστιος υλικοτεχνικός εφιάλτης για την Ιαπωνία
να μεταφέρει άνδρες εκεί, να τους τα ταΐσει, να τους εξοπλίσει,
να στήσει αρχηγείο, να ξεκινήσει η προέλαση στην Κορέα
για να νικήσει στο τέλος την Κίνα.
Γράφει στους Κορεάτες και ζητάει να περάσει απ' τη χώρα τους.
ΚΟΡΕΑ
Ο βασικός διαπραγματευτής της Ιαπωνίας είναι ο Κονίσι Γιουκινάγκα.
Έχει εξουσιοδότηση από τον Χιντεγιόσι να παρουσιάσει τα αιτήματά του.
ΝΕΪΘΑΝ ΛΕΝΤΜΠΕΤΕΡ ΙΣΤΟΡΙΚΟΣ
Επί αιώνες, Κορέα και Ιαπωνία είχαν απαίσιες σχέσεις.
Οι Ιάπωνες εισέβαλαν στην Κορέα αιώνες πριν. Τίποτα δεν ξεχάστηκε.
ΙΑΠΩΝΙΑ
Πώς τολμούν να με αψηφούν!
Οι Κορεάτες δεν θα αφήσουν τον Χιντεγιόσι να περάσει από εκεί για να πάει στην Κίνα.
Εν μέρει, λόγω των στενών δεσμών της Κορέας με την Κίνα,
και ήταν ουδέτερο κράτος μεταξύ Ιαπωνίας και Κίνας.
Είναι ανεπίτρεπτο.
Βγες έξω!
Στο μυαλό του Χιντεγιόσι, αυτό σήμαινε υποταγή των Κορεατών,
ώστε να τους τιμωρήσει για την αλαζονική τους απάντηση.
Και μετά να προχωρήσει στην κατάληψη της Κίνας.
Αρκετά! Βγες έξω!
ΝΗΣΙ ΤΣΟΥΣΙΜΑ (ΔΥΤΙΚΗ ΙΑΠΩΝΙΑ) 1592
Το εγχείρημα της εισβολής στην Κορέα
ήταν η πιο περίπλοκη τεχνικά στρατιωτική επιχείρηση στην ιστορία
μέχρι τότε.
Ο Χιντεγιόσι θα βασιστεί στους νταΐμιο στα δυτικά,
που είναι πιο κοντά στην Κορέα,
οπότε θα μαζέψουν στρατό και θα πάνε εκεί πιο γρήγορα.
Οι δυτικοί νταΐμιο είναι πολεμιστές.
Είναι άντρες μάχης,
και η ιδέα της κατάκτησης ενός μισητού παραδοσιακά εχθρού,
η επέκταση της επιρροής στην ήπειρο,
ο έλεγχος του ξένου εμπορίου,
είναι ακαταμάχητα πράγματα για τους νταΐμιο και για τον Χιντεγιόσι.
Οπότε το 1592 δίνει εντολή για μια από τις μεγαλύτερες εισβολές στον κόσμο
μέχρι τότε.
Διακοσίων χιλιάδων ανδρών.
Γίνεται σε κλίμακα που δεν έχει βιώσει ξανά ο κόσμος.
Μέχρι την Απόβαση στη Νορμανδία.
Ο Χιντεγιόσι, όμως, υποτίμησε εντελώς τη δυσκολία της εκστρατείας αυτής.
ΙΑΠΩΝΙΑ 1592
13 Απριλίου 1592.
Η πρώτη δύναμη εισβολής του Τογιοτόμι Χιντεγιόσι
σαλπάρει απ' το Νησί Τσουσίμα, κατά μήκος του Στενού της Κορέας.
ΚΟΡΕΑ
Αποβιβάζονται στο νότιο λιμάνι του Μπουσάν
και υπερέχουν αριθμητικά των κορεατικών αμυντικών δυνάμεων.
Οι ιαπωνικές δυνάμεις προελαύνουν στην ενδοχώρα,
καταλαμβάνουν γρήγορα τη Σεούλ και την Πιονγιάνγκ,
πριν προχωρήσουν στα σύνορα με την Κίνα.
ΚΙΝΑ
ΚΟΡΕΑ 1592
Να θυμόμαστε ότι οι Ιάπωνες
είχαν μόλις τελειώσει από πολέμους 150 χρόνων.
Μόνο πόλεμο έκαναν.
Οι δυνάμεις του Χιντεγιόσι έκαναν χρήση τρομερής βίας στη χερσόνησο.
Όταν καταλαμβάνουν φρούρια,
συχνά σφαγιάζουν τους στρατιώτες που παραδίδονται,
επιτίθενται σε πολίτες,
χωρίς να κάνουν διαχωρισμό ανάμεσα σε πολίτες και στρατιώτες.
Η κορεατική εκστρατεία ήταν σχεδόν πρωτοφανούς βιαιότητας.
ΣΤΙΒΕΝ ΤΕΡΝΜΠΟΥΛ ΙΣΤΟΡΙΚΟΣ
Οι Ιάπωνες διέπραξαν φρικτές κτηνωδίες: Βιασμούς,
σφαγές, λεηλασίες, έπαιρναν δούλους.
Ενάντια σ' αυτό το αρρωστημένο κύμα βίας,
ξεκίνησαν εξεγέρσεις σχεδόν σε κάθε επαρχία,
όταν πιστοί Κορεάτες προσπάθησαν να απωθήσουν τους βάρβαρους εισβολείς.
Συνηθισμένοι Κορεάτες, αγρότες, καλόγεροι, συνηθισμένοι άνθρωποι
οργάνωσαν τους λεγόμενους "Δίκαιους Στρατούς".
Ουσιαστικά, είναι μικρές δυνάμεις ανταρτών.
Ο πιο διάσημος Κορεάτης αρχηγός ανταρτών ήταν ο στρατηγός Γκουάκ Τζέι-Γιου.
Μόλις οι Ιάπωνες αποβιβάστηκαν στο Μπουσάν, ο Γκουάκ συγκέντρωσε στρατό.
Ήταν πολύ πλούσιος και είναι γνωστό ότι πούλησε πολλά υπάρχοντά του
για να αγοράσει όπλα για τους Δίκαιους Πολεμιστές του.
Έγινε θρυλική φιγούρα στην Κορέα.
Υποτίθεται ότι το κόκκινο παλτό του είχε βαφτεί με την έμμηνο ρύση παρθένων,
και έτσι παρείχε μαγική προστασία κατά των εχθρών.
Κύριος στόχος του Γκουάκ ήταν να διαλύσει τις ιαπωνικές γραμμές ανεφοδιασμού.
Οι γραμμές ανεφοδιασμού ήταν μια μεγάλη αδυναμία των Ιαπώνων,
διότι έπρεπε να ενισχυθούν από την ίδια την Ιαπωνία
και όσες προμήθειες μεταφέρονταν σε όλη την Κορέα,
ήταν ευάλωτες σε επιθέσεις ανταρτών.
Μια από τις πρώτες μεγάλες επιθέσεις ανταρτών
ήταν κατά μιας ιαπωνικής θέσης κοντά στον ποταμό Ναμ.
Οι κατάσκοποι εντόπισαν ότι οι Ιάπωνες είχαν τοποθετήσει πασσάλους στο ποτάμι,
ώστε να ξέρουν οι άντρες τους από πού να περάσουν.
ΠΟΤΑΜΟΣ ΝΑΜ (ΚΟΡΕΑ) 1592
Ήταν μια θαυμάσια ευκαιρία για αιφνιδιαστική επίθεση.
Όταν οι Ιάπωνες άρχισαν να διασχίζουν το ποτάμι,
τους βάραιναν οι πανοπλίες.
Κανονικά, οι Κορεάτες θα ήταν σε μειονεκτική θέση.
Οι Ιάπωνες στρατιώτες είναι έμπειροι, οι περισσότεροι έχουν πανοπλία,
καλύτερα όπλα,
αλλά αυτά δεν έχουν σημασία όταν πολεμάς στο νερό.
Και αυτήν τη στιγμή, οι Δίκαιοι Στρατοί στήνουν την παγίδα.
Οι Κορεάτες εκτόξευσαν σφαίρες με βέλη εναντίον των Ιαπώνων.
Οι Ιάπωνες ήταν εντελώς αβοήθητοι.
Ήταν μια μεγάλη σφαγή…
καθώς το ποτάμι παρέσυρε τους νεκρούς Ιάπωνες.
Η μάχη στον ποταμό Ναμ
ήταν η πρώτη νίκη της Κορέας στον πόλεμο.
Είναι μια συντριπτική νίκη για τους Δίκαιους Στρατούς.
Και αποδεικνύει ότι οι Ιάπωνες χάνουν στη στεριά.
Ένιωσαν τεράστια αυτοπεποίθηση
ότι θα αντιστέκονταν και θα απωθούσαν τους Ιάπωνες εισβολείς.
Εμπνευσμένοι από τους Δίκαιους Στρατούς,
οι απλοί άνθρωποι ξεσηκώθηκαν ενάντια στους Ιάπωνες κατακτητές.
Ήταν γενικευμένος ανταρτοπόλεμος.
Νυχτερινές επιθέσεις, εμπρηστικές επιθέσεις σε βάσεις,
οτιδήποτε ανακάλυπταν από πλευράς στρατιωτικής εφευρετικότητας.
Παρενοχλούσαν κι υποχωρούσαν.
Έκαναν κόλαση την ιαπωνική προέλαση.
Δυσκόλευαν πολύ
τους Ιάπωνες να πάρουν νέα εδάφη και να διατηρήσουν όσα είχαν.
Σύντομα οι ιαπωνικές γραμμές ανεφοδιασμού, οι βάρκες δέχονταν διαρκείς επιθέσεις.
Η επικοινωνία των στρατών, η μεταφορά των προμηθειών παρεμποδίζονταν
και οι ανελέητες επιθέσεις των Δίκαιων Στρατών
άρχισαν να κάμπτουν το ηθικό των δυνάμεων του Χιντεγιόσι
και να δυσχεραίνουν την πρόοδό τους.
Ο πόλεμος στην Κορέα είχε απομυζήσει τους δυτικούς νταΐμιο.
Έχουν πέσει στους 50.000.
Έχουν χάσει τα δύο τρίτα της δύναμής τους.
ΚΙΝΑ - ΚΟΡΕΑ
Καθώς ο πόλεμος εξελίσσεται,
οι Μινγκ στέλνουν 50.000 στρατιώτες στην Κορέα για να αναχαιτίσουν τους Ιάπωνες.
Παρά τις επικές μάχες,
αυτό δημιουργεί αδιέξοδο, καθώς όλες οι πλευρές μάχονται για εδάφη.
Στην Ιαπωνία,
ο Χιντεγιόσι εκδίδει αλλοπρόσαλλες εντολές για να συνεχιστεί η προέλαση στην Κίνα,
μα οι διοικητές στην Κορέα δεν μπορούν να προχωρήσουν.
Ωστόσο δεν τολμούν να αψηφήσουν τον αφέντη τους.
Στις αναφορές στην Ιαπωνία,
οι στρατηγοί του Χιντεγιόσι έδιναν μια θετική χροιά
στα γεγονότα στην Κορέα.
Ο Χιντεγιόσι ήταν απόλυτος δικτάτορας,
οπότε το να τον εξοργίσεις…
ΓΙΟΥΙΤΣΙ ΧΟΡΙΚΟΣΙ ΙΣΤΟΡΙΚΟΣ
έθετε σε κίνδυνο τη ζωή σου.
Επομένως, οι υποτελείς του δεν μετέφεραν κακές ειδήσεις,
αλλά μόνο καλές,
επομένως, ο Χιντεγιόσι δεν γνώριζε την πολεμική κατάσταση στην Κορέα.
Οποιαδήποτε αναφορά κακών ειδήσεων ή επιθυμίας για απόσυρση
απορρίπτεται από τον Χιντεγιόσι,
οπότε δεν έχει καμία επαφή με ό,τι συμβαίνει.
Δεν αντιλαμβάνεται το μέγεθος της καταστροφής.
Βασικά, σύμφωνα με στοιχεία,
ο Χιντεγιόσι πίστευε ότι κέρδιζε στην Κορέα.
Ενώ απαιτείται η προσοχή του για την κορεατική εκστρατεία,
ο Χιντεγιόσι αποσπάται όλο και περισσότερο
κι αποκτά εμμονή με άλλο πρόβλημα.
Το ότι δεν έχει διάδοχο βαραίνει πολύ τον Χιντεγιόσι.
Είχε άτεκνη σύζυγο
και μεγάλα όνειρα να δημιουργήσει μια νέα δυναστεία στην Ιαπωνία,
να συνεχιστεί η οικογένεια Τογιοτόμι μέσω των γενεών.
Ο Χιντεγιόσι εφηύρε ένα παρελθόν για τον ίδιο,
αλλά αυτό δεν τον βοηθούσε να ξεπεράσει το πρόβλημα
της έλλειψης διαδόχων.
Και χωρίς διάδοχους,
η κληρονομιά του θα χανόταν
και το γνώριζε αυτό.
Τότε η Νένε ήταν πολύ μεγάλη για να γεννήσει παιδιά.
Ταυτόχρονα, ο Χιντεγιόσι είχε εκατοντάδες παλλακίδες στην Οσάκα.
Θα μπορούσε να γεννήσει μια τα παιδιά του.
Και τότε αυτός ο άνθρωπος, ο γιος, θα γινόταν διάδοχος του Χιντεγιόσι.
Οι παλλακίδες προέρχονταν από αριστοκρατικές οικογένειες.
Ήταν όλες κόρες νταΐμιο, αριστοκρατικής καταγωγής.
Η διαφορά παλλακίδας και συζύγου ήταν ότι
μπορούσες, σε κάποιο βαθμό, να διαλέξεις τις παλλακίδες σου.
Η σύζυγός σου ήταν από συνοικέσιο.
Η Λαίδη Τσάτσα ήταν η αγαπημένη παλλακίδα του Χιντεγιόσι.
ΓΙΟΝΤΟ-ΝΤΟΝΟ (ΛΑΙΔΗ ΤΣΑΤΣΑ)
Ήταν ανιψιά του Όντα Νομπουνάγκα.
Ήταν διάσημη για την ομορφιά της.
Ήταν και πριμαντόνα. Πολύ περήφανη γυναίκα.
Πολύ αυταρχική, το αντίθετο της Νένε, δηλαδή,
που ήταν προσγειωμένη και με κοινή λογική.
Μετά από τόσα χρόνια που δεν μπορούσε να κάνει παιδί,
η Τσάτσα γεννάει έναν γιο, τον Τσουρουμάτσου,
κι ο Χιντεγιόσι είναι περιχαρής.
Θέλει να ελέγξει την Ασία και χρειάζεται γιο για να συνεχίσει το όνομα Τογιοτόμι.
Ο γιος του Χιντεγιόσι, ο Τσουρουμάτσου, πέθανε.
Ήταν συντετριμμένος.
Και ξαφνικά, το μέλλον της οικογένειας είναι και πάλι αμφίβολο.
Αυτό σαφώς επηρεάζει την ψυχική κατάσταση του Χιντεγιόσι…
γιατί έχει πεθάνει πρόσφατα και μια αγαπημένη του κόρη,
και η μητέρα του.
Κι αυτό συνέβαλε
σε μια αίσθηση κρίσης για τον Χιντεγιόσι,
μια αίσθηση ότι όλες οι πιο σημαντικές προσπάθειές του αποτύγχαναν
τη στιγμή της ανάγκης.
Και είναι πιθανό αυτό
να συνέβαλε στην προοδευτική απώλεια της νοητικής του οξύτητας.
Κάθε μέρα,
οι ενέργειες του Χιντεγιόσι γίνονταν πιο αλλοπρόσαλλες και πιο ανησυχητικές.
Όλοι μπορούσαν να δουν τις αλλαγές
και ο ίδιος δεν μπορούσε να συνέλθει.
Οι φήμες ήθελαν να έχει κολλήσει σύφιλη ο Χιντεγιόσι
από μια παλλακίδα του
και αυτό έκανε ακόμη πιο παράλογη τη συμπεριφορά του.
Ο Χιντεγιόσι τρελάθηκε κυριολεκτικά.
Θεωρεί τον εαυτό του απομονωμένο
και φοβάται ότι θα αποτύχει,
ότι η οικογένειά του θα εξαφανιστεί όταν πεθάνει ο ίδιος.
Μετά τον θάνατο του γιου του, ο Χιντεγιόσι έμεινε χωρίς διάδοχο.
Ενώ συνεχιζόταν ο πόλεμος στην Κορέα,
ο Χιντεγιόσι πήρε μια κρίσιμη απόφαση.
Έχρισε τον ανιψιό του, τον Χιντετσούγκου, διάδοχό του.
ΤΟΓΙΟΤΟΜΙ ΧΙΝΤΕΤΣΟΥΓΚΟΥ
Ο Χιντετσούγκου ήταν πολύ ανήθικος.
Εθισμένος στις απολαύσεις της σάρκας.
Ήταν σκληρός και βίαιος.
Πυροβολούσε χωρικούς όποτε ήθελε.
Θεωρείτο ανάξιος διάδοχος,
μα ο Χιντεγιόσι δεν είχε επιλογή.
Ο Χιντετσούγκου ήταν ο μόνος νόμιμος διάδοχος της οικογένειάς του.
Μια έκπληξη, όμως, περίμενε τον Χιντεγιόσι.
Έξι μήνες αργότερα,
η αγαπημένη παλλακίδα του Χιντεγιόσι, η Λαίδη Τσάτσα,
γέννησε γιο, τον Χιντεγιόρι.
Ο Χιντεγιόσι είχε μεγάλη διαμάχη πλέον για τη διαδοχή.
Από τη μια ο ασταθής Χιντετσούγκου, τον οποίον είχε χρίσει,
και ο γιος του, που πλέον ήθελε για διάδοχο.
Ήταν μια πολύ επικίνδυνη κατάσταση,
οπότε ο Χιντεγιόσι αποφάσισε να ξεφορτωθεί τον Χιντετσούγκου,
στέλνοντάς τον εξόριστο στο Κογιασάν.
Θα είχε αποτέλεσμα,
αλλά κυκλοφόρησαν φήμες ότι ο Χιντετσούγκου σχεδίαζε επιστροφή
και πράγματι σκεφτόταν να κάνει πραξικόπημα κατά του Χιντεγιόσι.
Δεν έπρεπε να επιτραπεί αυτό.
Για να εξασφαλίσει τα δικαιώματα του δεύτερου γιου του,
ο Χιντετσούγκου έπρεπε να πεθάνει.
Ο Χιντεγιόσι μαζεύει 31 γυναίκες και παιδιά κυρίως…
ΟΛΕΓΚ ΜΠΕΝΕΣ ΙΣΤΟΡΙΚΟΣ
τους στενούς συγγενείς του Χιντετσούγκου, τους περνάει απ' το Κιότο
και τους εκτελεί.
Είναι τόσο ακραίο
που όλοι πιστεύουν πως
ο Χιντεγιόσι χάνει την επαφή με την πραγματικότητα.
Ένας από αυτούς που είχε ανάμιξη στο σχέδιο του Χιντετσούγκου
να κάνει πραξικόπημα και να πάρει την εξουσία, ήταν ο Μονόφθαλμος Δράκος.
ΝΤΑΤΕ ΜΑΣΑΜΟΥΝΕ
Ο Ντάτε Μασαμούνε και ο Χιντετσούγκου ήταν φίλοι.
Πήγαιναν συχνά μαζί για κυνήγι
και ως εκ τούτου, ο Μασαμούνε θεωρείται φίλος του Χιντετσούγκου.
Ο Χιντεγιόσι είναι έξαλλος.
Ο Μασαμούνε είναι πολύ φιλόδοξος.
Δεν είναι παράλογο
να θέλει να προδώσει τον Χιντεγιόσι.
Τελικά, ο Μασαμούνε οδηγείται ενώπιον του Χιντεγιόσι,
ώστε να λογοδοτήσει για τη σχέση του με τον Χιντετσούγκου.
Το μόνο που τον σώζει είναι η μεσολάβηση ενός ψυχραιμότερου ατόμου,
από τους λίγους που ο Χιντεγιόσι ακούει ακόμη.
Ο Τοκουγκάβα Ιεγιάσου παίρνει τον λόγο
και λέει ότι δεν πρέπει να αμφισβητείται ο Μασαμούνε, ότι είναι απόλυτα πιστός
και, συνεπώς, η τιμωρία είναι περιττή.
"Να εμπιστευτούμε αυτόν και τον λόγο του".
Έτσι, ο Μασαμούνε νιώθει βαθιά υποχρέωση στον Τοκουγκάβα Ιεγιάσου.
Αργότερα ο Ιεγιάσου θα ζητήσει να εξαργυρώσει τη χάρη.
Αν κι ο Χιντεγιόσι είναι παρανοϊκός,
συμφωνεί να σώσει τον Μασαμούνε υπό έναν όρο.
Θα μαζέψει τις δυνάμεις του και θα εισβάλει στην Κορέα,
ακόμη κι αν καταστραφούν.
Παρά τις μεγάλες επιφυλάξεις του,
ο Ντάτε Μασαμούνε, όπως άλλοι νταΐμιο,
δεν τολμά να αψηφήσει την εντολή του Χιντεγιόσι για εισβολή στην Κορέα.
Αν το κάνει, τον περιμένει βέβαιος θάνατος και ντροπή.
Αν και έχουν σταλεί ενισχύσεις,
οι ιαπωνικές δυνάμεις δίνουν έναν πόλεμο που δεν μπορούν να κερδίσουν,
χωρίς φαγητό, προμήθειες, με πολλές ασθένειες και παθήσεις.
Αγνοώντας τα πραγματικά γεγονότα εκεί,
ο Χιντεγιόσι συνεχίζει να δίνει εντολές για προέλαση των δυνάμεών του.
Ο πόλεμος στην Κορέα ήταν καταστροφικός.
Είχαν σκοτωθεί δεκάδες χιλιάδες Ιάπωνες
και πολλές εκατοντάδες χιλιάδες Κορεάτες.
Καθώς εξελίσσεται η καταστροφή στην Κορέα
και λαμβάνουν αυτές τις παράξενες εντολές από την Ιαπωνία,
είναι ξεκάθαρο ότι ο Χιντεγιόσι γίνεται όλο και πιο ασταθής,
δεν μπορεί να πάρει σαφείς στρατηγικές αποφάσεις.
Πιστεύει ότι νικάει ενώ αυτό δεν ισχύει.
Αυτό, φυσικά, παραλύει τους στρατηγούς του που δεν έχουν σαφή κατεύθυνση.
Πολλοί κορυφαίοι διοικητές του αναρωτιούνται
για την πνευματική του σταθερότητα, κι αν θα επιστρέψουν ζωντανοί.
Οπότε, η κατάσταση εκεί είναι απελπιστική,
και οι διοικητές το αναγνωρίζουν αυτό, όπως και την ανάγκη
να ξεκινήσουν διαπραγματεύσεις για να καταλήξουν σε λύση.
Για πολύ καιρό στις διαπραγματεύσεις,
ο Χιντεγιόσι δεν ήξερε ότι οι όροι που έθεταν οι Κινέζοι
δεν ήταν αυτοί που ήθελε να ακούσει.
Λόγω της επιδεινούμενης ψυχικής κατάστασής του
και των ψευδών αναφορών που του είχαν στείλει οι στρατηγοί του,
ο Χιντεγιόσι πίστευε ότι είχε νικήσει στην εκστρατεία στην Κορέα
και αναζητούσε αναγνώριση του θριάμβου του στο ανώτατο επίπεδο.
Με άλλα λόγια, από τον Αυτοκράτορα των Μινγκ της Κίνας.
Αυτό που θέλει ο Χιντεγιόσι είναι ένα τμήμα της Κορέας.
Προτείνει να χωριστεί η Κορέα σε δύο σφαίρες επιρροής,
μια νότια σφαίρα υπό την κυριαρχία της Ιαπωνίας
και μια βόρεια υπό την κυριαρχία των Κινέζων.
Αυτό είναι το ελάχιστο που θα δεχτεί.
Επιπλέον, ο Χιντεγιόσι θέλει ο Αυτοκράτορας της Κίνας
να δώσει μια κόρη του ως παλλακίδα στην Ιαπωνία.
Ο Κονίσι Γιουκινάγκα ήξερε ότι ήταν αδύνατη η αποστολή.
Αποκλείεται ο αυτοκράτορας των Μινγκ να έδινε στον Χιντεγιόσι
την αναγνώριση που νόμιζε ότι άξιζε.
Αυτό που θέλει ο Χιντεγιόσι είναι προσβλητικό για τους Κινέζους.
Αρνούνται κατηγορηματικά τους όρους αυτούς.
Εξάλλου, δεν είχε νικήσει στην Κορέα.
Ήταν μια ατιμωτική ήττα.
Αντ' αυτού, προσφέρουν στον Κονίσι μια διαφορετική συμφωνία,
που τελικά δέχεται.
ΠΑΛΑΤΙ ΤΟΥ ΤΟΓΙΟΤΟΜΙ ΧΙΝΤΕΓΙΟΣΙ 1596
Όταν οι Κινέζοι απεσταλμένοι φτάνουν στο Κιότο,
συνοδευόμενοι από τον Κονίσι και τους άλλους διαπραγματευτές από την Κορέα,
δίνουν στον Χιντεγιόσι κινέζικα ρούχα…
και ο Χιντεγιόσι χάρηκε πολύ επειδή νόμιζε πως αυτό σήμαινε
πως υποτάσσονταν σε εκείνον.
Ωστόσο πολύ γρήγορα επικρατεί μεγάλη σύγχυση.
Πρώτον, αυτοί οι πρέσβεις αρνούνται
γιατί είναι πρέσβεις του Αυτοκράτορα της Κίνας,
να υποκλιθούν στον Χιντεγιόσι. Περιμένουν να υποκλιθεί εκείνος.
Εκείνος, φυσικά, δεν υποκλίνεται σε κανέναν,
οπότε υπάρχει αδιέξοδο.
Όταν τελικά παρουσιάζουν την επιστολή του Αυτοκράτορα της Κίνας,
ανακοινώνουν τους όρους:
"Χιντεγιόσι, είσαι Βασιλιάς της Ιαπωνίας. Σε αναγνωρίζω.
Ως υποτελή μου…"
Τι σημαίνει αυτό;
-Τι σημαίνει αυτό, βλάκα; -Ηρέμησε, αγάπη μου!
Συνειδητοποιεί ότι το στέμμα και τα ρούχα δεν είναι δώρα.
Είναι ενδείξεις της υποταγής του
από τον Αυτοκράτορα της Κίνας, για να δείξει "Είσαι δικός μου τώρα".
Πώς να το φορέσω;
Έξω!
Έξω από δω!
Έξω!
Ο ταπεινωμένος κι εξοργισμένος Χιντεγιόσι διατάζει δεύτερη εισβολή στην Κορέα.
Έξω!
Αλλά οι στόχοι του είναι πιο περιορισμένοι.
Ήταν μια απλή πράξη εκδίκησης.
ΚΟΡΕΑ
Ο Χιντεγιόσι αναγκάζει πάνω από 100.000 σαμουράι
να εισβάλουν στην Κορέα, τιμωρώντας την με θάνατο και καταστροφή.
Ωστόσο, μέσα σε λίγους μήνες,
οι Κορεάτες και οι Κινέζοι στρατιώτες ανακόπτουν ξανά την προέλαση
και οδηγούν τους Ιάπωνες στα παράκτια φρούριά τους.
Σε αυτό το σημείο, πολλοί νταΐμιο είναι έξαλλοι.
Έχασαν αμέτρητους άντρες και θησαυρούς,
χωρίς αντίκρισμα.
Στην περίοδο Σενγκόκου, ήταν πάντα σημαντικό για έναν ηγέτη
να ανταμείβει τους ακολούθους του με εδάφη και θησαυρούς,
αλλά λόγω της πορείας του πολέμου, δεν υπήρχαν νέα εδάφη στην Κορέα
ή κάτι άλλο που να δοθεί μακροπρόθεσμα στους νταΐμιο.
Οπότε υπήρχε μεγάλη δυσαρέσκεια
στους νταΐμιο που είχαν πάει στην Κορέα.
Τόσο, που στο παλάτι…
ΝΤΑΡΕΝ ΑΣΜΟΡ ΙΣΤΟΡΙΚΟΣ
άρχισαν οι ψίθυροι των ισχυρών προσώπων για το τι πρέπει να γίνει,
τι μέτρα πρέπει να ληφθούν
και πώς εκείνος να εξαφανιστεί.
Ο κόσμος άρχισε να μιλάει ανοιχτά για εξέγερση.
Ο Χιντεγιόσι είναι σε ολοένα και πιο δύσκολη θέση.
Σωματικά, ασφαλώς, είναι όλο και χειρότερα.
Είναι όλο και πιο δύσκολο γι' αυτόν να φεύγει απ' το κάστρο στο Φουσίμι.
ΙΟΥΛΙΟΣ 1598
Πριν πεθάνει…
Ξέρει ότι πεθαίνει.
Χιντεγιόρι.
Πρέπει να βεβαιωθεί ότι ο Χιντεγιόρι δεν θα εκθρονιστεί ή δολοφονηθεί.
Αυτό γινόταν επί δεκαετίες στον εμφύλιο.
Να τον προσέχεις, σε παρακαλώ.
Παίρνει μια απίστευτα σημαντική στρατηγική απόφαση.
Αποφασίζει να διορίσει Συμβούλιο Πρεσβύτερων
που θα ορκιστούν ότι θα προστατεύσουν και θα προσέχουν τον Χιντεγιόρι
μέχρι να γίνει ενήλικος και να πάρει τη θέση του,
ως ηγέτης της Ιαπωνίας.
Οι άντρες που επιλέγει είναι οι πέντε πιο ισχυροί ηγέτες στην Ιαπωνία.
Με μερικούς είχε μακρά σχέση, είναι άνθρωποι που εμπιστεύεται.
Άλλοι επιλέγονται κυρίως λόγω της εξουσίας τους,
όχι επειδή ο Χιντεγιόσι τούς εμπιστεύεται ή τους συμπαθεί.
Είναι ένα ρίσκο, όμως, που έπρεπε να πάρει.
Από τους πέντε αντιβασιλείς, τους πέντε συμβούλους,
οι δυο πιο σημαντικοί είναι ο Τοκουγκάβα Ιεγιάσου
και ο Μαέντα Τοσιίε.
Ο Μαέντα Τοσιίε θα τοποθετηθεί στο κάστρο της Οσάκα
και θα αναλάβει την ανατροφή του νεαρού Χιντεγιόρι,
θα διαχειρίζεται τη μόρφωσή του,
θα τον προετοιμάσει για τις δυσκολίες στο τιμόνι της χώρας.
Ο Τοκουγκάβα Ιεγιάσου είναι, μέχρι τότε, ο πιο ισχυρός νταΐμιο στην Ιαπωνία,
πέρα απ' τον Χιντεγιόσι.
Οπότε έχει την απόλυτη εξουσία.
Βασικά, έχει αναλάβει όλη την κυβέρνηση.
Ίσως κάποιος να περίμενε ότι θα γινόταν ένα συμβούλιο
που να συνεργάζεται και να κυβερνά τη χώρα.
Ωστόσο φαίνεται ότι ίσως να μην ήταν αυτή η πρόθεση του Χιντεγιόσι
εν προκειμένω.
Φαίνεται ότι έχει διαλέξει συνειδητά νταΐμιο
που είχαν ανταγωνιστικά συμφέροντα.
Επομένως, ίσως έτσι εξασφαλίζει
την αξιοπιστία των μελών του συμβουλίου,
το να προσέχει ο ένας τον άλλον, ώστε να μην κάνει κανείς κάτι βιαστικό.
Να εξασφαλιστεί ότι κανένα μέλος του συμβουλίου δεν θα μπορούσε
να γίνει πιο δυνατό απ' τα άλλα τέσσερα.
Τον Σεπτέμβριο του 1598,
μετά από μια ζωή με πολέμους,
ένας από τους μεγαλύτερους Ιάπωνες ενωτικούς,
ο Τογιοτόμι Χιντεγιόσι, πεθαίνει.
Θεωρώ, για λίγους ανθρώπους μπορούμε να πούμε
"Αυτό το πρόσωπο άλλαξε τον ρου της ιστορίας".
Και αυτό σίγουρα μπορεί να ειπωθεί για τον Χιντεγιόσι.
Τα επιτεύγματά του ήταν τεράστια,
ίσως πιο σπουδαία από κάθε άλλον Ιάπωνα ηγέτη στην ιστορία.
Ήταν σπάνιος ηγέτης,
κάποιος που μπορούσε να φανταστεί κάτι εντελώς ανήκουστο.
Έφερε ειρήνη με έναν τρόπο που ίσως ο Νομπουνάγκα να μην ονειρεύτηκε ποτέ.
Είχε ενώσει τη χώρα.
Είχε λήξει τον εμφύλιο.
Είχε δημιουργήσει
πολιτική ισορροπία μεταξύ των νταΐμιο, κατά τα φαινόμενα.
Ακόμα περισσότερο, όμως,
η άνοδός του είναι εκπληκτικός θρίαμβος για μια τόσο ταπεινή καταγωγή.
Από χωρικός, από το χαμηλότερο επίπεδο ενός σαμουράι,
έγινε ο αδιαμφισβήτητος ηγέτης της Ιαπωνίας.
Όταν πεθαίνει ο Χιντεγιόσι,
το Συμβούλιο των Πέντε Πρεσβύτερων δεν ανακοινώνει
ότι ο μεγάλος άρχοντας, ο σπουδαίος αντιβασιλέας, απεβίωσε.
Αντ' αυτού, εκδίδουν εντολές κατάπαυσης του πυρός εξ ονόματος του Χιντεγιόσι
και ανακαλούν τις δυνάμεις απ' την Κορέα.
Κατά πολλούς τρόπους, όταν πέθανε ο Χιντεγιόσι,
υποψιάζομαι ότι οι νταΐμιο ανακουφίστηκαν.
Η περιπέτεια στην Κορέα είχε αποδειχτεί καταστροφική.
Πάντως,
υπήρχε τεράστια ανησυχία μετά τον θάνατό του,
διότι δεν άφησε ενήλικο διάδοχο
που θα ήταν ο αδιαμφισβήτητος αντικαταστάτης του.
Κατά την επιθυμία του Χιντεγιόσι,
το συμβούλιο ανακηρύττει τον Χιντεγιόρι άρχοντα της Ιαπωνίας,
μολονότι, επειδή είναι παιδί, δεν έχει εξουσία.
Στην πράξη, η εξουσία χωρίζεται προσεκτικά μεταξύ των πέντε πρεσβύτερων.
Αυτό δημιουργεί μια πολύ επικίνδυνη κατάσταση.
Έχουμε μια λεπτή ρύθμιση εξουσίας μεταξύ πέντε αντιβασιλέων.
Κάποια που θα μπορούσε, με αλλαγή ισορροπίας,
να διαλυθεί τελείως και να δημιουργήσει ένα θανάσιμο κενό.
Αναμφίβολα, οι πιο πολλοί νταΐμιο, όταν πέθανε ο Χιντεγιόσι,
άρχισαν να προετοιμάζονται για πόλεμο.
Μετά από δεκαετίες στο περιθώριο,
ο Τοκουγκάβα Ιεγιάσου είναι έτοιμος να κάνει κίνηση.
Δρομολογείται μια ολέθρια μάχη για την εξουσία.
Υποτιτλισμός: Μάρθα Σιαμέτη